stanford-oval/wikipedia huggingface dataset:
Frederik Andersen
Ura > Seuraura

Andersen on Herning Blue Foxin kasvatti ja toimi kausina 2005–2006 ja 2006–2007 Herningin kakkosjoukkueen luukkuvahtina. Kausina 2007–2008 ja 2008–2009 hän oli Herning Blue Foxin luukkuvahti Tanskan pääsarjassa, AL-Bank Ligaenissa. Keväällä 2008 Andersen voitti Tanskan-mestaruuden. Kaudella 2008–2009 hän nousi Herningin ykkösmaalivahdiksi ja pelasi 22 ottelua.
Kaudeksi 2009–2010 Andersen siirtyi Frederikshavn White Hawksiin. Kausi oli hänelle menestys. Andersenilla oli liigan paras torjuntaprosentti (93,2) ja hänet valittiin arvokkaimmaksi pelaajaksi. Andersen onnistui tekemään maalin kevään 2010 pudotuspeleissä puolivälierissä Rødovre Mighty Bullsia vastaan. Carolina Hurricanes varasi hänet seitsemännellä kierroksella 187. pelaajana kesällä 2010. Andersenista tuli kaikkien aikojen ensimmäinen NHL:ään varattu tanskalaismaalivahti. Kaudella 2010–2011 hän torjui Frederikshavnille hopeaa ja valittiin koko Tanskan liigan vuoden pelaajaksi ja tähdistökentälliseen. Andersen palkittiin myös AL-Bank Ligaenin maaliskuun 2011 kuukauden pelaajana.
Huhtikuussa 2011 Andersen teki kaksivuotisen sopimuksen Elitserien-joukkue Frölunda HC:n kanssa. Hän nousi kaudella 2011–2012 joukkueen ykkösmaalivahdiksi ja teki Frölundan seuraennätyksen kahdeksalla nollapelillään, joilla Andersen nousi kaudella 2003–2004 seitsemän nollapeliä torjuneen Henrik Lundqvistin ohi joukkueen kaikkien aikojen eniten yhdessä kaudessa nollapelejä torjuneeksi maalivahdiksi. Hänellä oli myös Elitserienin paras torjuntaprosentti (94,3) ja päästettyjen maalien keskiarvo (1.62). Andersen oli kauden päätteeksi kaikkien aikojen ensimmäisenä ulkomaalaispelaajana ehdolla Elitserienin vuoden tulokkaan tittelin saajaksi, mutta palkinto meni lopulta Brynäs IF:n Johan Larssonille.
Carolina Hurricanes tarjosi Andersenille tulokassopimusta keväällä 2012, mutta hän kuitenkin kieltäytyi siitä ja oli näin ollen varattavissa uudelleen kesällä 2012. Tuolloin Anaheim Ducks varasi Andersenin "yli-ikäisenä" (22 vuotta) kolmannella kierroksella 87. pelaajana. Hän teki jo samana kesänä kaksivuotisen tulokassopimuksen joukkueen kanssa.
Andersen debytoi Anaheimissa lokakuussa 2013 hänen korvattuaan maalissa Jonas Hillerin ensimmäisen erän jälkeen joukkueen oltua 3–1-tappioasemassa. Hän ei päästänyt kahden pelaamansa erän aikana yhtäkään maalia. Anaheim voitti ottelussa lukemin 6–3 Dallas Starsin. Anaheimin kaupattua Viktor Fasthin Edmonton Oilersiin, Andersen nostettiin täysiaikaisesti joukkueen NHL-kokoonpanoon hänen pelattuaan ennen sitä suurimman osan kaudesta AHL:ssä. Samana vuonna Andersen voitti myös pudotuspelidebyyttissään Dallasin 4–3 ensimmäisen kierroksen ensimmäisessä ottelussa. Andersen valittiin kauden jälkeen tulokkaiden tähdistöön.
Kesäkuussa 2016 Andersen siirtyi Anaheimista Torontoon. Tammikuussa 2020 Andersen valittiin ensimmäisen kerran urallaan NHL tähdistöotteluun.
Ura > Maajoukkueura

Andersen kuului Tanskan maajoukkueen maalivahtiosastoon vuoden 2009 MM-kilpailuissa, mutta jäi ilman vastuuta. Hän oli luukkuvahtina neljässä ottelussa. Andersen oli Tanskan kakkosmaalivahti vuoden 2010 MM-kilpailuissa. Hän pääsi pelaamaan kaksi ottelua. Andersen torjui turnauksen avausottelussa 1–4-voiton Suomesta. Hän torjui ottelussa 36 kertaa. Tanska voitti Suomen ensimmäistä kertaa historiassa. Andersen kantoi Tanskan torjuntavastuun myös jatkolohko-ottelussa Venäjää vastaan, joka päättyi 1–6-tappioon. Vuosien 2011 ja 2012 turnauksissa hän toimi Tanskan ykkösmaalivahtina.
Andersen edusti Tanskaa myös alle 20-vuotiaiden MM-kilpailuissa vuosina 2007, 2008 ja 2009, joista vuoden 2008 turnauksessa joukkue pelasi pääsarjassa. Andersen toimi kuitenkin koko vuoden 2007 I-divisioonan turnauksen ajan Tanskan kakkosmaalivahtina Sebastian Dahmille. Hän voitti A-lohkon kultaa ja vuonna 2009 Andersen torjui Tanskalle I-divisioonan B-lohkon hopeaa. Hän torjui myös alle 18-vuotiaiden I-divisioonan MM-kilpailuissa vuosina 2006 ja 2007, joista ensimmäinen turnaus päättyi B-lohkon hopeaan ja toinen B-lohkon kultaan sekä sarjanousuun pääsarjaan.
Muuta

Andersen on toisen polven maajoukkuemaalivahti, sillä hänen isänsä Ernst Andersen torjui B-sarjan MM-kilpailuissa vuosina 1995 ja 1997. Sittemmin kaksinkertainen Tanskan mestari on toiminut maalivahtivalmentajana Tanskan ikäkausimaajoukkueissa. Frederik Andersenin pikkuveli Sebastian pelaa hyökkääjänä Herningin kakkosjoukkueessa. Veljesten täti on naimisissa ruotsalaisen entisen NHL- ja maajoukkuepelaaja Peter Nordströmin kanssa.
Franz Gruber

Franz Xaver Gruber, Sebastian Stiefin vuonna 1846 maalaama muotokuva
Franz Xaver Gruber (25. marraskuuta 1778 – 7. kesäkuuta 1863) oli itävaltalainen alkeis­koulun opettaja ja kirkko­urkuri Arnsdorfin kylässä. Hänet tunnetaan parhaiten joululaulun Jouluyö, juhlayö (saks. Stille Nacht, Heilige Nacht) säveltäjänä.
Elämä

Franz Xaver Gruber syntyi 25. marraskuuta 1787 Hochburgin kylässä Ylä-Itä­vallassa pellavan­kutojien Josef ja Maria Gruberin pojaksi. Kasteessa hän sai etu­nimikseen Condar Xavier, mutta nimi muutettiin myöhemmin muotoon Franz Xaver. Hochburgilainen musiikin­opettaja Andreas Peterlechner antoi hänelle musiikin opetusta. Gruber toimi kutojana 18-vuotiaaksi saakka, sen jälkeen hän opiskeli koulun­opettajaksi. Hän jatkoi musiikin opintojaan Burghausenissa kirkko­urkuri Georg Hartdoblerin oppilaana. Vuonna 1807 Gruber tuli koulun­opettajaksi Arnsdorfiin. Hän tuli myös kirkon suntioksi ja urkuriksi. Vuonna 1808 hän meni naimisiin lesken, Maria Elisabeth Fischinger engelsbergerin kanssa. He saivat kaksi lasta, jotka molemmat kuolivat nuorina. Ensimmäisen vaimonsa kuoleman jälkeen vuonna 1825 Gruber meni naimisiin entisen opiskelijan, Maria Breitfussin kanssa. He saivat kymmenen lasta, joista neljä eli aikuis­ikään saakka. Vuonna 1820 Gruber muutti Berndorfiin sekä myöhemmin Halleiniin Salzburgin osavaltioon, jossa hänet nimitettiin kuoron­johtaksi, kanttoriksi ja urkuriksi.
Maria Gruber kuoli synnytykseen vuonna 1841. Seuraavana vuonna Franz Gruber meni naimisiin Katherine Wimmerin kanssa.
Jouluyö, juhlayö

Vuonna 1816 Gruber otti vastaan urkurin ja kuoron­johtajan virat Pyhän Nikolauksen kirkossa naapuri­kylässä, Oberndorf bei Salzburgissa.
Yhdessä katolisen pappi Joseph Mohrin kanssa, joka kirjoitti laulun alku­peräiset saksan­kieliset sanat, Gruber sävelsi joululaulun Jouluyö, juhlayö. Jouluaattona 1818 Mohr, Pyhän Nikolauksen kirkon apulais­pastori, näytti Gruberille vuonna 1816 kirjoittamansa kuusisäkeistöisen runon. Hän pyysi Gruberia säveltämään sen. Kirkon urut olivat epä­kunnossa, minkä vuoksi Gruber käytti säveltämisessä apunaan kitaraa. Laulun lauloivat ensimmäisinä yhdessä Mohr ja Gruber joulu­yönä keski­yön messussa, jolloin Mohr soitti kitaraa ja kuoro toisti jokaisen säkeistön kaksi viimeistä säettä.
Myöhempinä vuosina Gruber laati sävelmästä sovituksia uruille sekä uruille ja orkesterille yhdessä. Hän sävelsi myös suuren määrän muita joulu­lauluja ja messuja, joista monia julkaistaan yhä uusina painoksina ja lauletaan Itä­vallan kirkoissa.
Laulu Yhdysvaltain armeijan kuoron (United States Army Chorus) esittämänä
Äänitiedostojen kuunteluohjeet
Aiheesta muualla

Kuvia tai muita tiedostoja aiheesta Franz Gruber Wikimedia Commonsissa
Silent Night Association Gruberin elämäkerta (Arkistoitu – Internet Archive)
Laulun historia
Born between Salzburg and Braunau am Inn
Free scores Mutopia Projectissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Franz Gruber (musician)
Franz Gruberin muotokuva Oberndorf bei Salzburgin Hiljaisen yön kappelissa
Käännös suomeksi
Ivo Angelov

| Mitalit> Maa:  Bulgaria.Miesten kreikkalais-roomalainen paini.MM-kilpailut  | Mitalit> Maa:  Bulgaria.Miesten kreikkalais-roomalainen paini.MM-kilpailut  | Mitalit> Maa:  Bulgaria.Miesten kreikkalais-roomalainen paini.MM-kilpailut  | Maa:  Bulgaria> Miesten kreikkalais-roomalainen paini. |
| --- | --- | --- | --- |
|  Kultaa | Budapest 2013 | 60 kg |  |
|  Pronssia | Istanbul 2011 | 60 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Tbilisi 2013 | 60 kg |  |
|  Hopeaa | Dortmund 2011 | 60 kg |  |
|  Hopeaa | Belgrad 2012 | 60 kg |  |
|  Hopeaa | Novi Sad 2017 | 59 kg |  |
|  Pronssia | Varna 2005 | 55 kg |  |
|  Pronssia | Vilna 2009 | 60 kg |  |
Ivo Angelov (s. 15. lokakuuta 1984 Pernik) on bulgarialainen kreikkalais-roomalaisen tyylin painija.
Pääasiassa 60 kilogramman painoluokassa kilpaillut Angelov voitti maailmanmestaruuden Budapestista 2013 ja MM-pronssia Istanbulista 2011. EM-kilpailuista hän on saavuttanut kultaa 2013 sekä kolme hopeaa ja kaksi pronssia.
Friedrich Adolf Trendelenburg

Friedrich Adolf Trendelenburg
Friedrich Adolf Trendelenburg (30. marraskuuta 1802 Eutin – 24. tammikuuta 1872 Berliini) oli saksalainen filosofi ja filologi. Hänen filosofiaansa voi kuvata nykyaikaistetuksi aristotelismiksi.
Elämä

Trendelenburg syntyi Eutinissa lähellä Lyypekkiä. Hän opiskeli Kielin, Leipzigin ja Berliinin yliopistoissa. Hän kiinnostui ennen kaikkea Platonin ja Aristoteleen opiskelusta, ja hänen väitöskirjansa Platonis de ideis et numeris doctrina ex Aristotele illustrate vuonna 1826 oli pyrkimys hahmottaa Aristoteleen kritiikin kautta täsmällisempi kuva Platonin filosofiasta.
Trendelenburg kieltäytyi klassisten aineiden oppituolista Kielissä, ja ryhtyi sen sijaan yksityisopettajaksi. Hän toimi tässä toimessa seitsemän vuotta (1826–1833), ja valmisteli vapaa-aikanaan kriittistä editiota Aristoteleen teoksesta Sielusta (1833). Vuonna 1833 Trendelenburg nimitettiin Berliinin yliopiston ylimääräiseksi professoriksi, ja neljä vuotta myöhemmin tavalliseksi professoriksi.
Vuonna 1865 Trendelenburg joutui kiistaan Kuno Fischerin kanssa koskien Kantin Puhtaan järjen kritiikin transsendentaalisen estetiikan tulkintoja. Trendelenburg hyökkäsi Fischerin tulkintoja vastaan teoksessaan Kuno Fischer und sein Kant (1869), ja sai tältä vastauksen teoksessa Anti-Trendelenburg (1870).
Trendelenburg kuoli 71-vuotiaana.
Trendelenburgin poika Friedrich Trendelenburg (s. 1844) oli merkittävä kirurgi, jonka mukaan on nimetty useita lääketieteellisiä menetelmiä ja muita termejä.
Teokset

Platonis de ideis et numeris doctrina ex Aristotele illustrate (väitöskirja, 1826)
Elementa Logices Aristotelicae (1836)
Erlauterungen zu den Elementen der Aristotelischen Logik (1842)
Logische Untersuchungen (1840)
Die logische Frage in Hegels System (1843)
Historische Beitrage zur Philosophie (1846–1867, kolme osaa)
Des Naturrecht aufdem Grunde der Ethik (1860)
Kuno Fischer und sein Kant (1869)
Lücken im Völkerrecht (1870)
Kleine Schriften (1871)
Ivica Žurić

| Mitalit> Maa:   Kroatia.Miesten koripallo.MM-kilpailut  | Mitalit> Maa:   Kroatia.Miesten koripallo.MM-kilpailut  | Mitalit> Maa:   Kroatia.Miesten koripallo.MM-kilpailut  | Maa:   Kroatia> Miesten koripallo. |
| --- | --- | --- | --- |
|  Pronssia | Kanada 1994 |  |  |
| EM-kilpailut  | EM-kilpailut  | EM-kilpailut  |  |
|  Pronssia | Saksa 1993 |  |  |
|  Pronssia | Kreikka 1995 |  |  |
Ivica Žurić (s. 9. tammikuuta 1965 Šibenik, Kroatian ST, Jugoslavia) on kroatialainen kilpauransa päättänyt koripalloilija.
KK Šibenikissä pelaajauransa aloittanut ja muun muassa Cibona Zagrebissa pelannut Žurić saavutti Kroatian itsenäistyttyä sen maajoukkueessa MM-pronssia Kanadasta 1994 ja EM-pronssia Saksasta 1993 sekä Kreikasta 1995. Hän pelasi myös Espanjan EM-kilpailuissa 1997, missä Kroatia oli 11:s.
Freiberg

| Freiberg |
| --- | --- |
 Suihkulähde Obermarktin aukiolla.
 vaakuna
 Sijainti Mittelsachsenin hallintopiirissä.
 Freiberg
 Koordinaatit: 50°54′43″N, 13°20′34″E 
Valtio:  Saksa
Osavaltio:  Saksi
Hallintopiiri:  Mittelsachsen
Pinta-ala:  
 – Kokonaispinta-ala:  48,05 km²
Korkeus:  400 m
Väkiluku (2011):  39 825
Aikavyöhyke:  UTC+1
 – Kesäaika:  UTC+2
 
 www.freiberg.de 
Infobox OKVirheellinen NIMI-arvo: 
Freiberg on kaupunki Saksin osavaltiossa Saksassa. Kaupungin pinta-ala on 48,05 km². Vuoden 2011 väestönlaskennassa siellä oli 39 825  asukasta.
Kaupunki on perustettu vuonna 1186. Se oli alkujaan hopeakaivoksen ympärille syntynyt kaivoskaupunki.
Kaupunki on tunnettu teknillisestä yliopistostaan (perustettu 1765) sekä goottilaisesta katedraalistaan.
Aiheesta muualla

Kaupungin verkkosivusto
Kuvia tai muita tiedostoja aiheesta Freiberg Wikimedia Commonsissa
Kategraali Untermarktin aukiolta nähtynä.
Greg Evigan

Greg Evigan
Gregory Ralph "Greg" Evigan (s. 14. lokakuuta 1953) on yhdysvaltalainen näyttelijä. Hän on naimisissa Pamela C. Serpen kanssa, ja hänellä on kolme lasta: Jason, Vanessa ja Briana.
New Jerseyssä syntynyt Evigan on esiintynyt televisiossa, musikaaleissa ja elokuvissa. Hän nousi julkisuuteen 1970-luvulla.
Aiheesta muualla

Greg Evigan Internet Movie Databasessa. (englanniksi)
Frei

| Frei |
| --- | --- |
 Frein korkein kohta Freikollen yltää 629 metriin.
Maantiede
Sijainti:  Kristiansund, Norja
 Frei
Koordinaatit:  63°03′48″N, 7°47′47″E
Pinta-ala:  63 km²
Korkein kohta:  Freikollen (629 m)
Väestö
Väkiluku:  5 630 (2019)
Asutuskeskukset:  Storbakken, Solsletta, Rensvik
Infobox OKNimi-testi OK: 
Frei on saari Kristiansundin kunnassa Møren ja Romsdalin läänissä Norjassa. Sen pinta-ala on 63 neliökilometriä ja asukasluku 5 630 vuonna 2019. Vuoteen 2008 saakka Frei ja sen ympärillä sijaitsevat pienet saaret muodostivat Frein kunnan.
Entisen Frein kunnan vaakuna.
Frein kirkko
Aiheesta muualla

Kuvia tai muita tiedostoja aiheesta Frei Wikimedia Commonsissa
Jamaikan kirje

Simón Bolívar
Jamaikan kirje on kirje, jonka Simón Bolívar kirjoitti 6. syyskuuta 1815 ollessaan Jamaikalla maanpaossa. Kirje oli osoitettu Jamaikalla asuneelle englantilaiselle Henry Cullenille. Kirjeessä Bolívar analysoi syitä sille, miksi Etelä-Amerikan itsenäisyystaistelu päättyi tappioon 1810-luvulla. Bolívar kritisoi Eurooppaa siitä, ettei konkreettista tukea itsenäisyyspyrkimyksille tullut. Hän huomauttaa kirjeessä, että paikallisasukkaille (jotka hänen mukaansa eivät olleet toisaalta intiaaneja, mutteivät eurooppalaisiakaan) oli Espanjan alaisuudessa varattuna vain passiivisten ja orjamaisten alamaisten rooli. Täten Amerikan ja Euroopan historiat poikkeavat toisistaan merkittävästi. Bolívarin ajatuksena oli muodostaa tarkoin ja harkitusti suunniteltu yhtenäinen Etelä-Amerikan liitto Espanjaa vastaan. Vuonna 2004 muodostettu ALBA on syntynyt Bolívarin ajatusten pohjalta.
Venezuelassa vietettiin syyskuussa 2015 kirjeen 200-vuotispäivää.
Jamaikan lippu

Jamaikan lippu, suhde 1:2
Jamaikan sotavoimien lippu
Jamaikan lippu on Jamaikan tunnus, joka otettiin käyttöön maan itsenäistymispäivänä 6. elokuuta 1962.
Lipussa on kolmea väriä: vihreä, kullankeltainen ja musta. Nämä ovat panafrikkalaisia värejä. Musta symboloi jamaikalaisten voimaa ja luovuutta; keltainen symboloi auringonvaloa sekä maan luonnonrikkauksia; vihreä symboloi toivoa tulevaisuuden suhteen ja maatalouden rikkautta.
Aiemmin lipun väreille annettiin selitys, jonka mukaan musta kuvaisi kansan koettelemuksia, keltainen aurinkoa ja vihreä maan vehreää luontoa. Lipun väreihin liitettiin usein lause: "Koettelemuksia on, mutta aurinko paistaa ja luonto viheriöi."
Greg Halman

| Greg Halman |
| --- | --- |

Henkilötiedot
Koko nimi:  Gregory Anthony Halman
Syntynyt: 26. elokuuta 1987 Haarlem, Alankomaat
Kuollut: 21. marraskuuta 2011 (24 vuotta) Rotterdam, Alankomaat
Kansalaisuus:   Alankomaat
Baseballpelaaja
Pelipaikka:  Koppari
Pelaajaura
Seurajoukkueet
2010–2011:  Seattle Mariners
Gregory Anthony ”Greg” Halman (s. 26. elokuuta 1987 Haarlem – k. 21. marraskuuta 2011 Rotterdam) oli alankomaalainen baseballpelaaja.
Halman pelasi MLB-liigan Seattle Marinersissa 2010 ja 2011 yhteensä 44 ottelua. Hänen pelipaikkansa oli koppari.
Halman puukotettiin kuoliaaksi 21. marraskuuta 2011 Rotterdamissa. Syylliseksi osoittautui hänen veljensä Jason Halman, joka viranomaisten mukaan oli toiminut psykoosissa.
Aiheesta muualla

Kuvia tai muita tiedostoja aiheesta Greg Halman Wikimedia Commonsissa
Ivica Vastić

| 0 | 1 | 2 |
| --- | --- | --- |

Henkilötiedot
Koko nimi: Ivica Vastić
Syntymäaika: 29. syyskuuta 1969 (ikä 55)
Syntymäpaikka: Split, Jugoslavia
Pelipaikka: hyökkääjä
Seura
Seura: –
Tehtävä: päävalmentaja
Seurat
| Vuodet | Seura | O (M) |
| 1990–1991 1991–1992 1992–1993 1993 1994 1994–2002 2002–2003 2003–2005 2005–2009 |  RNK Split  First Vienna  VSE St. Pölten  FC Admira Wacker  MSV Duisburg  SK Sturm Graz  Nagoya Grampus  FK Austria Wien  LASK Linz | 22 (5) 11 (6) 34 (18) 18 (7) 10 (0) 250 (125) 27 (13) 67 (14) 123 (59) |
Maajoukkue
| 1996–2008 |  Itävalta | 50 (14) |
Valmennusura
2009–2010 2010–2011 2011–2012:  FC Waidhofen/Ybbs  FK Austria Wien II  FK Austria Wien
 Seurajoukkueuran tilastot kattavat vain kansalliset sarjat.
Ivica Vastić (s. 29. syyskuuta 1969 Split, Jugoslavia) on kroatialaissyntyinen itävaltalainen jalkapallovalmentaja ja entinen hyökkääjä.
Hän pelasi 50 ottelua Itävallan maajoukkueessa ja teki niissä 14 maalia. Vastić valittiin Itävallan vuoden jalkapalloilijaksi vuosina 1995, 1998, 1999 ja 2007.
| 0 | 1 | 2 |
| --- | --- | --- |
| Edeltäjä: Karl Daxbacher | FK Austria Wienin päävalmentaja 12/2011–2012 | Seuraaja: Peter Stöger |
Itävallan joukkue – Jalkapallon MM-kilpailut 1998
1 Konsel |
2 Schopp |
3 Schöttel |
4 Pfeffer |
5 Feiersinger |
6 Kogler |
7 Haas |
8 Pfeifenberger |
9 Vastić |
10 Herzog |
11 Amerhauser |
12 Hiden |
13 Cerny |
14 Reinmayr |
15 Wetl |
16 Wohlfahrt |
17 Mählich |
18 Stöger |
19 Polster |
20 Heraf |
21 Knaller |
22 Kühbauer |
Valmentaja Prohaska
Itävallan joukkue – Jalkapallon EM-kilpailut 2008
1 Manninger |
2 Standfest |
3 Stranzl |
4 Pogatetz |
5 Fuchs |
6 Aufhauser |
7 Vastić |
8 Leitgeb |
9 Linz |
10 Ivanschitz |
11 Korkmaz |
12 Gercaliu |
13 Katzer |
14 Garics |
15 Prödl |
16 Patocka |
17 Hiden |
18 Kienast |
19 Säumel |
20 Harnik |
21 Macho |
22 Hoffer |
23 Özcan |
Valmentaja Hickersberger
Ivar Holmquist
Aiheesta muualla

Ivar Holmquist Riksarkivetin sivustolla (ruotsiksi)
Svenska Skidförbundet Nordisk familjeboks-sivustolla (ruotsiksi)
Giant (yhtye)

| Giant |
| --- | --- |

Tiedot
Toiminnassa:  1987–1992, 2000–
Tyylilaji:  hard rock
Kotipaikka:   Nashville, Tennessee
Laulukieli:  englanti
Jäsenet:  Terry Brock, laulu   John Roth, kitara   Mike Brignardello, basso   David Huff, rummut  
Entiset jäsenet:  Dann Huff, laulu, kitara   Alan Pasqua, kosketinsoittimet  
Levy-yhtiö:  A&M Records   Epic Records   Frontiers Records  
Infobox OKNimi-testi OK: 
Giant on yhdysvaltalainen hard rock -yhtye. Yhtye on julkaissut neljä studioalbumia, joista viimeisin Promise Land on vuodelta 2010. Yhtyeen perustajajäsenistä Dann Huff on soittanut mm. Michael Jacksonin, Whitesnaken ja Whitney Houstonin albumeilla.
Historia

Giantin perustivat laulaja-kitaristi Dann Huff ja kosketinsoittaja Alan Pasqua vuonna 1987. Dann Huffin veljeä, rumpali David Huffia ja basisti Mike Brignardelloa pyydettiin liittymään yhtyeeseen. Huffin veljekset olivat aikaisemmin 1980-luvun alussa perustaneet White Heart -yhtyeen, josta molemmat olivat lähteneet. Yhtyeen debyyttialbumi Last of the Runaways julkaistiin vuonna 1989 A&M Recordsin kautta. Albumin selvä ykköshitti oli I'll See You in My Dreams, joka nousi Yhdysvaltojen Top 20-listalle.
Yhtyeen toinen studioalbumi Time to Burn julkaistiin vuonna 1992, tällä kertaa Epic Records kautta. Albumi oli menestys[lähde? ], ja varsinkin single Chained sai paljon radiosoittoa ja kipusi Billboardin Mainstream Rock Tracks-listan sijalle 16. Albumin julkaisun jälkeen yhtye hajosi.
Giant palasi vuonna 2000 tekemään kolmannen studioalbumin, joka kantaa nimeä III. Yhtye teki levytyssopimuksen Frontiers Recordsin kanssa ja III julkaistiin vuonna 2001. Pasqua ei osallistunut albumin tekoon. Yhtye teki neljännen studioalbuminsa laulaja Terry Brockin (Strangeways) ja kitaristi John Rothin (Winger) kanssa. Dann Huff ei kiireiltään voinut osallistua albumin tekoon täysipäiväisesti, mutta soitti ja kirjoitti albumille muutamia kappaleita. Promise Land julkaistiin vuonna 2010. Yhtye on nyttemmin elänyt hiljaiseloa.
Diskografia > Studioalbumit

Last of the Runaways (1989)
Time to Burn (1992)
III (2001)
Promise Land (2010)
Shifting Time (2022)
Diskografia > Singlet

I'm a Believer (1989)
Innocent Days (1990)
I'll See You in My Dreams (1990)
Chained (1992)
Stay (1992)
Time to Burn (1992)
Diskografia > Musiikkivideot

I'm A Believer (1989)
Innocent Days (1989)
Stay (1992)
Promise Land (2010)
The Price Of Love (2022)
Aiheesta muualla

AllMusic - Dann Huff (Arkistoitu – Internet Archive)
Grand Prix 3

| Grand Prix 3 |
| --- | --- |

Kehittäjä:  MicroProse
Julkaisija:  Hasbro Interactive
Suunnittelija:  Geoff Crammond
Pelisarja:  Geoff Crammond's Grand Prix
Julkaistu:  FRA 28. heinäkuuta 2000
Lajityyppi:  Ajosimulaattori
Pelimuoto:  Yksinpeli, moninpeli
Alusta:  Windows
Jakelumuoto:  CD-ROM
Oheislaite:  joystick (valinnainen), rattiohjain (valinnainen)
Lisää peliartikkeleitaVideopelien teemasivulla
Infobox OK   : 
Grand Prix 3 (lyh. GP3) on MicroProsen kotitietokoneille kehittämä simulaatiopeli. Grand Prix 3:n julkaisi Hasbro Interactive vuonna 2000. Peli sisältää vuoden 1998 Formula 1 -kauden. Grand Prix 3 ei ollut yhtä suosittu kuin edeltäjänsä, mutta se oli aikansa parhaimpia ajosimulaattoreita.
Myöhemmin Hasbro julkaisi GP3:lle päivityksen, joka tunnetaan nimellä GP3-2000 tai GP32k. Se päivitti pelin vuoden 2000 Formula 1 -kauteen. Päivitys sisälsi myös muita muutoksia kuten päivitetyn vauriomallinnuksen, parannellun tekoälyn, uuden toistojärjestelmän ja EAX 3D-äänet.
Grand Prix 4:n julkaisun jälkeen modien tekeminen GP3:lle loppui vähitellen.
Suurimmat muutokset sarjan aiemmista osista

Sää - Vaihteleva sademäärä oli uusi lisä peliin. Aiemmissa osissa sade oli pysyvää, kun taas GP3:ssa radan märkyys saattoi vaihdella kesken ajon. Se paransi myös ajomallinnusta märissä olosuhteissa.
Selostus - Pelaajan tiimi kommunikoi pelaajan kanssa. Näin pelaaja sai tietää mahdollisista radoilla sattuneista onnettomuuksista tai koska pelaajan olisi hyvä käydä varikolla. Jotkut näistä äänistä löytyi myös GP2:sta, mutta ne eivät olleet aktiivisia pelissä.
Aiheesta muualla

Grand Prix 3 MobyGamesissa (englanniksi)
GrandPrixGames (Arkistoitu – Internet Archive) Virallinen sivu (englanniksi)
Geoff Crammondin Grand Prix -sarja
| --- | --- |
Sarjan pelit:   Formula One Grand Prix  Grand Prix 2  Grand Prix 3  Grand Prix 4
Jamaikan maakunnat

Kunnat Jamaikan kartalla.
Jamaika on jaettu kolmeen maakuntaan, jotka on jaettu yhteensä neljääntoista kuntaan.
| Kunta> Cornwall | Pinta-ala   [km2]> Cornwall | Asukasluku   (2011)> Cornwall | Pääkaupunki> Cornwall |
| --- | --- | --- | --- |
| Hanover | 450 | 69 533 | Lucea |
| Saint Elizabeth | 1 212 | 150 205 | Black River |
| Saint James | 595 | 183 811 | Montego Bay |
| Trelawny | 875 | 75 164 | Falmouth |
| Westmoreland | 807 | 144 103 | Savanna-la-Mar |
Middlesex
| Clarendon | 1 196 | 245 103 | May Pen |
| Manchester | 830 | 189 797 | Mandeville |
| Saint Ann | 1 213 | 172 362 | Saint Anns Bay |
| Saint Catherine | 1 192 | 516 218 | Spanish Town |
| Saint Mary | 611 | 113 615 | Port Maria |
Surrey
| Kingston | 22 | 89 057 | Kingston |
| Portland | 814 | 81 744 | Port Antonio |
| Saint Andrew | 431 | 573 369 | Half Way Tree |
| Saint Thomas | 743 | 93 902 | Morant Bay |
Grand Prix Formula 1

| Grand Prix Formula 1 |
| --- | --- |
Pelaajia:  2-6
Ikäsuositus:  6+
Pelin kesto:  noin 20 min
Monimutkaisuus:  helppo
Strategisuus:  helppo
Satunnaisuus:  keskinverto
 BoardGameGeek 
Grand Prix Formula 1 on lautapeli, jossa tarkoituksena on ajaa voittajana ruutulipulle. Neljässä osakilpailussa on tarkoitus ajaa autoa mahdollisimman nopeasti ja taitavasti saadakseen parhaan mahdollisen sijoituksen. Grand Prix Formula 1 on vauhdikas peli, jossa pelaajien kokonaispisteet neljän kilpailun jälkeen ratkaisevat voittajan.